ایسراییل حربچی‌لری‌نین ایشغال آلتینداکی اوردون چایی‌نین باتی ساحلینده نابلس شهرینه تشکیل ائتدیگی باسقیندا ایلک معلومات‌لارا گؤره 2 فیلیسطین‌لی حیاتینی ایتیریب، 36 نفر ایسه یارالانیب.
شاهیدلرین سؤزلرینه گؤره، ایسراییل قوه‌لری اوردون چایی‌نین باتی ساحلی‌نین قوزیی ینده یئرلشن نابلس شهرینه بیر نئچه گیریشدن باسقین ائدیب.
الکادیمه بؤلگه‌سینده ائولردن بیرینی محاصره‌یه آلان ایسراییل قوه لری ایله بؤلگه ساکین‌لری آراسیندا باش وئرن شدت حادثه سینده سلاح و پارتلاییش سس‌لری ائشیدیلیب.
فیلیسطین ساغلیق ناظیرلیگی‌نین منبع‌لری باسقین زامانی 2 فیلیسطین‌لی‌نین حیاتینی ایتیردیگینی، 5-ی آغیر اولماقلا 36 نفرین یارالاندیغینی بیلدیریب.
ایسراییل اوردوسون‌دان وئریلن قیسا آچیقلامادا ایسه، "حاضیردا تهلوکه‌سیزلیک قوه‌لری نابلس شهرینده فعالیت گؤستریر، اطراف‌لی معلومات داها سونرا وئریله‌جک" دئییلیب.
ایسراییل رادیوسوندا ایسه فیلیسطین طرفینده یارا‌لی‌لارین اولدوغو معلوماتی پایلاشیلیب.
